APELUL MEMBRILOR 
Iniţiativei Asociaţiilor Naţionale pentru Centenarul Unirii 


"Unicul dor al vieţii mele este să-mi văd națiunea mea fericită,... „dar tocma 
acum cu întristare văd că speranţele mele şi jertfa adusă se prefac în nimica.” 
- scria în urmă cu 168 de ani Eroul Naţional AVRAM IANCU în Testamentul 
său. 

Unicul scop al membrilor Iniţiativei Asociaţiilor Naţionale pentru Centenaru! 
Unirii este acela de a îndeplini, fiecare după puterile sale, dorinţa testamentară 
a IANCULUI, care nici acum, după 146 de ani de la trecerea sa în eternitate, 
nu credem că ar fi mult mai mulțumit de starea naţiunii românc, care este 
departe de a fi fericită! 

În această zi solemnă dedicată memoriei lui AVRAM IANCU, aici, în 
Pantheonul de la TEBEA, de lângă mormântul Eroului Naţional, facem un 
APEL insistent la Preşedintele țării, la Parlamentul şi Guvernul Românici, la 
toate instituţiile centrale şi locale ale statului, la administraţiile judeţene și 
locale, la Organizațiile şi Asociaţiile neguvernamentale sau profesionale, să 
țină scama de următoarele dorinţe ale românilor, pregătiţi să întâmpine 
Centenarul Marii Uniri, exprimate prin 

PROCLAMAȚIA DE LA TEBEA 

|. Apărarea cu strictețe a prevederii constituționale prin care se stipulează ca 
România este Stat naţional, suveran, independent, unitar şi indivizibil, precun 
şi combaterea cu intransigenţă a oricăror manifestări revizioniste sau 
secesioniste; 

2. Intensificarea eforturilor pe cale paşnică, de natură diplomatică, istorică, 
economică, socială, culturală, patriotică şi de orice fel, pentru refacerea 
României Mari, aşa cum nc-au făurit-o înaintașii noştri, prin voinţă populară. 
la | Decembrie 1918; l 

3. Folosirea tuturor pârghiilor legale şi sentimentale, pentru realizarea 
concordiei naționale, pentru atenuarea divergenţelor sociale şi politice, pentru 
creşterea respectului instituţiilor statului faţă de cetăţean, precum si faţă de 
românii de pretutindeni; 

4. Organizarea de acțiuni consistente şi eficiente în școli, universităţi, biserici. 
instituţii şi comunităţi locale, în programele de radio şi televiziune nationale, 
pentru cunoaşterea adevăratei istorii a românilor, pentru resuscitarea spiritulu 
patriotic, pentru cultivarea şi întreţinerea sentimentului de mândrie naţională 
şi pentru respectarea cum se cuvine, a simbolurilor şi valorilor nationale; 


